ÅRETS BEDRIFT I GISKE 2017

**Juryen si grunngjeving** (final version)

Prisen for Årets Bedrift i Giske vert her utdelt for 10. gong. Den set fokus på at vi har eit oppegåande næringsliv i Giske med bedrifter som både er innovative og som over tid har vist solid utvikling.

Premien er eit diplom og eit kunstverk av ein kunstnar frå kommunen.

Årets kunstnar er Olaf Leon Roald med statuetten …… Roald er biletkunstnar busett på [Vigra](https://nn.wikipedia.org/wiki/Vigra) i [Giske kommune](https://nn.wikipedia.org/wiki/Giske). Han arbeider hovudsakleg med keramikk og skulptur i gips og bronse. Han har levert blant anna Grytten-statuen ved Brosundet, minnesmerket over krigsseglaren Margit Johnsen i Ålesund, og dei nye glasmaleria i Johanneskapellet på Valderøya.

Prisen for Årets Bedrift vert tildelt av ein jury der både næringsliv og kommunepolitikarar er representert: I år har juryen bestått av Olav Sindre Roald, Jan Ove Skodje (juryleiar), Ina Giske, ~~Trude Giskås (permisjon),~~ Gunnar Kvalsund og Frode Mauren. Næringssjef Henrik Wang har stilt som sekretær for juryen.

Kriteria som skal vurderast før tildeling er mange, og juryen står relativt fritt med omsyn til kva ei skal leggje mest vekt på. Grunnleggjande kriteria er likevel god økonomi, aktiv og samfunnsnyttig verksemd.

Årets Bedrift i Giske 2017 er ei relativt ny bedrift i kommunen, og har utvida verksemda både raskt og mye dei seinaste åra. Omsetninga har stige frå 13 mill. kr i 2012 til 70 mill. kr i 2017, og firmaet har idag om lag 40 tilsette med administrasjon og teknisk avdeling på Ålesund Lufthamn Vigra.

Dei driv ei mangearta verksemd ut i frå deira transportprodukt – last, persontransport, film/ foto, brannslukking osv. Bedrifta legg vekt på å bidra i lokalsamfunnet, blant anna med å frakte personar og gods til utilgjengelege område. Selskapet sitt store samfunnsengasjement har også kome Giske til gode; dei har flyge mange turar for Godøy IL med utstyr og stein til den nye, flotte turstien på Godøya.

I tillegg har selskapet bidratt med transport av bruer til Signalen på Valderøya for Frivillighetssentralen, dei har frakta plast og skrot frå utilgjengelige plasser i samarbeid med Plastfritt Giske, aktivt og målretta verva skuleelevar i PRYO-arbeid og også teke personar med på fjellturar som elles ikkje kunne kome ut i naturen.

Årets Bedrift er, som alle no skjønnar, Nord Helikopter AS: Nord Helikopter er heileigd av Flakk Gruppa med Knut Flakk i spissen. Selskapet har hovudkontor i Ålesund og har i dag en rekke bedrifter i si portefølje.

Nord Helikopter AS vart etablert i 2007 som systerselskap til 62grader nord som fekk bruksrett på Svinøy Fyr som dei ville vise for «high end»-turistar. Dei måtte jo ha ein måte å frakte desse turistane på. Knut Flakk kjøpte helikopter og samla saman personar med kunnskap frå bransjen. Styreleiar er Per Erik Dalen, tidlegare driftsleiar i Mørefly, og Jørund Kile vart tilsett som dagleg leiar med mye erfaring frå Mørefly og Lufttransport. Operativ leiar og driftsleiar i selskapet er Magnus Meringdal som er tilsett på Vigra.

I 2010 leverte Nord Helikopter tilbod til Statnett for flyging av personer, betong, stål og trekking av liner på den store «monster linja» som går frå Ørskog-Fardal. I de neste årene ble det da en eksplosiv vekst for selskapet, og i løpet av 2014 hadde selskapet fått 6 maskiner av same type.

I dag er Statnett framleis ein stor kunde for selskapet som flyg ut kraftliner over heile landet, og dei tek sikte på å utvide verksemda enno meir ettersom marknaden for helikoptertenester endrar seg.

Vi har gleda av å overrekke prisen som Årets Bedrift i Giske til Nord Helikopter v/ Magnus Meringdal.